Stine Andreassen

Stine Andreassen (født 26. februar 1981) er en norsk tidligere fotballspiller som spilte i Toppserien for blant annet Arna-Bjørnar, Røa og Sandviken.

 Karriere 
I sin fotballkarriere har Andreassen spilt i Hordaland og Oslo. Andreassen er opprinnelig fra Voss, og spilte for lokallagene Ørnar og Fotballklubben Voss. I sistnevnte klubb spilte hun i over 70 A-lagskamper. I 2001 ble Andreassen Arna-Bjørnar-spiller, og hun spilte for klubben i nesten ni sesonger. Hun har scoret i samtlige ni sesonger og har scoret tilsammen 35 toppseriemål for klubben (i 2005 var Arna-Bjørnar i 1. divisjon, disse målene er ikke inkludert).

Da kaptein Randi Skår ble skadet i oppkjøringen til 2007-sesongen, ble Stine Andreassen utnevnt til kaptein.Kaptein Stine med høge mål – Avisa Hordaland Stine Andreassen beholdt kapteinsbindet til hun i slutten av 2009-sesongen bestemte seg for å dra til Oslo for å fullføre utdannelsen. På Arna-Bjørnars hjemmeside ble det opplyst at at hun ble fristilt til å spille for Røa ut sesongen.Stine flyttet til Oslo – arna-bjornar.no 

I 2010-sesongen ble Stine Andreassen fast på Røas venstreside. Hun spilte samtlige kamper fra start bortsett fra tre. Mest oppmerksomhet fikk hun i semifinalen mot LSK Kvinner, der hun fikk et rødt kort. Røa klaget inn det røde kortet på grunnlag av at det var gitt på bakgrunn av at Andreassen hatte løftet armen for å signalisere innkast, og Cathrine Dekkerhus hadde stått i veien. Røa og Andreassen fikk medhold, men det medførte en debatt om man kunne tillate bruk av video for å trekke kort.Slipper karantene for rødt kort - Får spille cupfinalen - TV2 7. oktober 2010, hentet 23. desember 2014 I cupfinalen hadde Andreassen en målgivende pasning til Ada Finskud. 

Også i 2011-sesongen var Andreassen fast på Røas lag. Hun spilte samtlige kamper fra start, og ble bokført med tre mål, hjemme mot Stabæk, LSK Kvinner og Linderud-Grei. Andreassen fullførte også 2012-sesongen som et fast midtpunkt på venstre indreløper. 

I 2013 bestemte hun seg for å flytte tilbake til Bergen og ble spiller og assistenttrener for Fana IL. Foran 2015-sesongen meldte Andreassen overgang til Sandviken.

 Noter og referanser 

 Eksterne lenker 


Kategori:Norske fotballspillere
Kategori:Fotballspillere for IL Sandviken
Kategori:Fotballspillere for Røa Dynamite Girls
Kategori:Fotballspillere for Arna-Bjørnar Fotball
Kategori:Personer fra Voss kommune
Kategori:Norgesmestere i fotball